Et eksempel (hentet fra episoden «Differences») er at det dukker opp et bilde av en jente som ser ut som hun tilhører urbefolkningen i de arktiske områdene. Stephen Fry stiller spørsmålet: «Hva ville du kalle en person som dette?» Jo Brand: «En inuit.» Dette følges av kakofoni og ordet «INUIT» dukker opp på begge skjermene. Deretter forklarer Stephen Fry at hun er en yupik, altså et annet folk enn inuittene. Han føyer til at å bruke eskimo er nettopp av denne årsaken bedre enn å ta sjansen.